**Comunicat de presă**

**„Locuind împreună 2. Blocuri recente de ADN BA”**

**Lansarea unei noi cărți Zeppelin și conferință de arhitectură**

**Dată:** 10.10. 2024, ora 18.30

**Loc:** Biblioteca Centrală Universitară „Carol I” București

**Intrare liberă**

**Prezentare pe scurt**

Blocul și ansamblul rezidențial pot însemna și locuire de calitate, diversitate, integrare și valoare urbană și culturală. „Locuind împreună 2. Blocuri recente de ADN BA” este un album dedicat clădirilor cu apartamente proiectate în ultimii zece ani de către unul dintre cele mai importante birouri de arhitectură din România.

Cele 31 de lucrări și cele 320 de pagini ale cărții ne duc din București la Timișoara, Cluj și în Germania, din alte orașe mari românești la țară, de la turnuri la expoziții, de la bloculețe cu grădini la o casă experimentală. Lucrările ADN BA demonstrează importanța deschiderii și responsabilității investitorilor, a colaborării dintre aceștia și arhitecții buni.

Cartea este un album somptuos, cu un design grafic și o producție de calitate excepțională.

Textele bilingve (română-engleză), fotografiile, imaginile 3D și planurile sunt însoțite de detalii de execuție ale unor clădiri realizate.

Albumul a fost editat în parteneriat de către Zeppelin și Editura Universitară „Ion Mincu” București și va fi distribuit prin Librăriile Cărturești și prin comandă pe site-ul Zeppelin.

Lansarea va fi însoțită de o conferință a partenerilor ADN BA.

**Comunicat extins**

**Despre carte**

„Locuind împreună 2. Blocuri noi de ADN BA” este un album dedicat proiectelor de locuire semnate de către unul dintre cele mai importante birouri de arhitectură din România. În 2014, Zeppelin publica prima carte cu acest nume. Aceasta prezenta 6 proiecte de locuințe colective din București, opere ale unei echipe foarte tinere și de dimensiuni mici spre medii.

De-a lungul a zece ani, mărimea biroului, scara și cantitatea proiectelor, numărul de oameni din birou s-au multiplicat. Recunoașterea internă și internațională a crescut în mod considerabil. Premiile constante la Anuale și Bienale de arhitectură au fost însoțite, printre altele, de multiple selecții la premiile europene pentru arhitectură Mies van der Rohe sau de invitația de a participa la expoziția principală a Bienalei de la Veneția.

Operele ADN BA sunt exemple de inovație și de cultură contemporană de nivel internațional produsă în România.

Volumul 2 exprimă această evoluție. Cele 31 de proiecte și cele 320 de pagini ne duc din București la Timișoara, Cluj și în Germania, din alte orașe mari românești la țară, de la turnuri la expoziții, de la bloculețe cu grădini la o casă experimentală.

„La bloc” reprezintă încă pentru mulți dintre noi un termen negativ. Îl legăm mai ales de proiectele-tip repetate la infinit în anii 1970-1980, de dispariția patrimoniului arhitectural și urban, dar și de multe dintre operațiile de azi.

În același timp, nu putem ignora că avem nevoie enormă de locuințe, că orașele au nevoie să se densifice pentru a nu exploda către periferii. În plus, blocul poate însemna și locuire de calitate, valoare urbană și culturală – de la metropolele europene de secol XIX, Bucureștiul interbelic și până astăzi.

Lucrările ADN BA sunt un exemplu de dezvoltare urbană civilizată, ele demonstrează importanța deschiderii și responsabilității investitorilor, a colaborării dintre aceștia și arhitecții buni. Proiectele arată cum poți obține diversitate, prestigiu și spații exterioare generoase la bloc și că poți să construiești dens dar cu respect față de locul în care te așezi.

Cartea este un album somptuos, cu un design grafic și o producție de calitate excepțională.

Operele selectate sunt împărțite în 4 categorii, în funcţie de dimensiuni, de locul în care sunt așezate și de caracterul arhitectural. Avem astfel *inserții* – clădiri de dimensiuni mai mici care ocupă spații libere în zone centrale–, apoi *fragmente de țesut* – ansambluri la scara cartierului. *La scară mare* este un titlu ce nu mai are, credem, nevoie de explicații. Categoria *Reflexie și experiment* nu mai ține de scară, ci de explorare creativă.

Articolele despre proiecte și interviurile sunt bilingve (română-engleză). Fotografiile, imaginile 3D și planurile sunt însoțite de detalii de execuție ale unor clădiri realizate.

Albumul a fost editat în parteneriat cu Editura Universitară „Ion Mincu” București.

**Conferința de arhitectură**

În cadrul evenimentului, partenerii ADN BA vor vorbi despre cele mai recente proiecte ale biroului, precum și despre contextul urban românesc, tendințele contemporane, filozofia arhitecturală a echipei.

**Despre ADN BA**

ADN BA a fost înfiinţat în 2003 în Bucureşti de către Andrei Şerbescu şi Adrian Untaru, cărora li s-au alăturat ulterior Bogdan Brădăţeanu și Esenghiul Abdul. Având peste 20 de ani de experiență în domeniul arhitecturii, ADN BA este constituit din profesioniști cu expertize variate, aflați permanent în căutarea echilibrului dintre experiment și experiență pentru a descoperi soluțiile potrivite fiecărui proiect. Biroul are o activitate diversă atât în domeniul rezidențial, cât și în zona de proiectare de birouri și clădiri publice. De asemenea, ADN BA se bucură de recunoaștere atât la nivel local, cât și international, fiind câștigător al mai multor premii de arhitectură.

[www.adnba.ro](http://www.adnba.ro)

**Despre Zeppelin**

Zeppelin este o platformă de producție culturală, cercetare și acțiune urbană. Aceasta s-a construit în jurul revistei de arhitectură cu același nume.

Echipa a realizat 18 expoziţii de arhitectură, design şi fotografie, peste 70 de conferinţe, dezbateri și workshop-uri, a editat câteva zeci de cărţi şi publicații și a primit peste 20 de premii la bienale și anuale de arhitectură, concursuri naționale și internaționale. Zeppelin a editat printre altele, cartea „Oameni la lucru în casele lor”, (premiul Anualei de arhitectură București 2022), „Horia Creangă. O monografie”, (premiul Bienalei naționale de Arhitectură, 2021, Premiul Anualei de arhitectură București 2020), „Celălalt oraș. Povești și locuri din București-Sud”, (Premiul „Cele mai frumoase cărți din România, 2019).

Revista și cărțile Zepplin sunt editate de către SG Studio.

[www.e-zeppelin.ro](http://www.e-zeppelin.ro)

**Date suplimentare despre carte:**

Format : 220×282 mm

Număr de pagini : 320, color

Copertă cartonată și supracopertă

ISBN 978-606-638-348-6

Publicaţie editată de către Editura Universitară „Ion Mincu”, în parteneriat cu Asociaţia Zeppelin şi SG Studio.

Distribuție : Librăriile Cărturești, prin comandă pe site-ul Zeppelin

**Echipă**

Editori: Ştefan Ghenciulescu (coordonator proiect), Cătălina Frâncu

Autori: Ştefan Ghenciulescu, Cătălina Frâncu, Andreea Cutieru, Andrei Șerbescu,

Adrian Untaru, Bogdan Brădățeanu, Esenghiul Abdul

Design grafic: Radu Manelici

Traduceri: Cătălina Frâncu, Teodor Călinoiu, Anamaria Sasu

Corectură: Duşa Udrea-Bolborel

DTP: Aurelian Ardeleanu

Colaboratori ADN BA:

Editare și coordonare materiale: Roberta Frumușelu, Alexandra Creț, Laura Tomșa

Coordonare tehnică detalii: Valentina Țigâră

Desene: Alexandra Creț, Simina Cîrneanu, Maria Chișcan, Alexandra Iosif, Sebastian Balaci, Andrei Culinescu, Ionuț Ursachi, Ioana Popa, Răzvan Toma

Echipa Zeppelin: Raluca Marţiş, Mugur Grosu

Mulțumim tuturor partenerilor noștri fără de care apariția acestei cărți nu ar fi fost posibilă

Sponsori: Natural Wood Floor, Milleformis, Alukonigstahl, IR Colours, Romanian Business Consult, Urban Spaces, Logis Residence, Kone, Kitchen Inc, ISHO, Green Angels, Popp şi Asociaţii, Speedwell, Siniat, Catleya.

**Contact:**

George Matei

george.matei@adnba.ro

Mugur Grosu

[office@e-zeppelin.ro](mailto:office@e-zeppelin.ro), [comunicare@e-zeppelin.ro](mailto:comunicare@e-zeppelin.ro)